বাকি ১৮ বারের মধ্যে ডিফেন্ডাররা অধিনায়ক ১২ বার—আগুস্তো দা কস্তা (১৯৫০), বেলিনি (১৯৫৮), রামোস (১৯৬২), বেলিনি (১৯৬৬) কার্লোস আলবের্তো (১৯৭০), এদিনহো (১৯৮৬), রিকার্দো গোমেস (১৯৯০), কাফু (২০০২ ও ২০০৬), লুসিও (২০১০), থিয়াগো সিলভা (২০১৪) ও মার্সেলো (২০১৮)। ডিফেন্সিভ মিডফিল্ডার বিশ্বকাপে ব্রাজিলের অধিনায়ক আরো চারবার—জোসে কার্লোস বাউয়ের (১৯৫৪), উইলসন পিয়াসসা (১৯৭৪), দুঙ্গা (১৯৯৪ ও ১৯৯৮)। ১৯৩৪ ও ১৯৩৮ বিশ্বকাপে অধিনায়ক মার্তিম ছিলেন মিডফিল্ডার; পরের বিশ্বকাপে কয়েক ম্যাচে অধিনায়কত্ব করেছেন অবশ্য স্ট্রাইকার লিওনিদাসও। এ ছাড়া ১৯৭৪ সালে পিয়াসসাকে টুর্নামেন্টের মাঝপথে সরিয়ে অধিনায়ক করা হয় সেন্ট্রাল ডিফেন্ডার মারিনিয়ো পেরেসকে। ২০ বছর পরের ঘটনা উল্টো। সেবার অ্যাটাকিং মিডফিল্ডার রাই ছিলেন শুরুর অধিনায়ক; পরে সে দায়িত্ব দেওয়া হয় দুঙ্গাকে। আর ১৯৭৮ সালের অধিনায়ক রিভেলিনো সুইডেনের বিপক্ষে প্রথম ম্যাচেই শুধু মাঠে নেমেছিলেন। পরে ইনজুরির সঙ্গে আর কুলিয়ে উঠতে পারেননি। টুর্নামেন্টের বাকি সময় অধিনায়ক ছিলেন গোলরক্ষক লিয়াও।